चयनित संस्था प्रधान सीख रहे लीडरशिप के गुर
भास्कर संवाददाता. चित्तौड़गढ़
माध्यमिकशिक्षा विभाग के अधीनस्थ प्रथम चरण के चयनित 12 जिलों के राजकीय आदर्श उमावि के प्रधानाचार्य को लीडरशिप के गुर सिखाने के लिए राबाउप्रावि में शिविर शुरू हुआ है।
रविवार को शिविर का अवलोकन करते हुए राष्ट्रीय माध्यमिक शिक्षा अभियान के एडीपीसी सत्यनारायण शर्मा ने कहा कि प्रधानाचार्य की स्कूल में महत्वपूर्ण भूमिका होती है। जिस स्कूल के प्रधानाचार्य का नेतृत्व अच्छा होता है, तो स्कूल का विकास जल्द होता है। नेतृत्व का विकास वर्तमान की जरूरत है।
उन्होंने कहा कि सरकार से प्राप्त बजट के अलावा अपने-अपने क्षेत्रों के भामाशाहों को भी स्कूल विकास में योगदान के लिए प्रेरित करना चाहिए ताकि चहुंमुखी विकास हो। शिविर प्रभारी नरेंद्र ओझा ने बताया कि प्रशिक्षण में 12 जिलों के चयनित 52 प्रधानाचार्य नेतृत्व विकास के गुर सीख रहे हैं। शिविर का समापन 30 दिसंबर को होगा। शिविर में करौली, भरतपुर एवं चित्तौड़ के प्रशिक्षित अधिकारियों द्वारा प्रशिक्षण दिया जा रहा है।
चित्तौड़गढ़. लीडरशिप ट्रेनिंग प्रोग्राम में भाग लेते हुए जिले के स्कूल प्रधानाचार्य।
hin_Deva npi_Deva hin_Deva hin_Deva hin_Deva hin_Deva